
RAPORT DE SPECIALITATE
al proiectului de hotărâre privind stabilirea taxelor pentru eliberarea și administrarea anuală a autorizațiilor de funcționare emise în vederea desfășurării unor activități pe raza administrativ teritorială a municipiului Hunedoara, pentru anul 2027


Prin prezentul proiectul de hotărâre promovat se propune stabilirea taxelor pentru eliberarea și administrarea anuală a autorizațiilor de funcționare emise în vederea desfășurării unor activități pe raza administrativ teritorială a municipiului Hunedoara, pentru anul 2027;
Temeiul legal al proiectului de hotărâre îl constituie prevederile Legii nr. 227/2015 privind Codul Fiscal, cu modificările și completările ulterioare, art. 475, art.476, Titlul IX „Impozite și taxe locale”, ale Ordonanței de Guvern nr. 99/2000 privind comercializarea produselor și serviciilor de piață, republicată în baza Legii nr. 650/2002, ale Hotărârii Guvernului nr.333/2003 pentru aprobarea Normelor metodologice de aplicare a Ordonanței de Guvern nr. 99/2000 privind comercializarea produselor și serviciilor de piață, ale ale Ordonanței de urgență nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale, cu modificările și completările ulterioare, cu modificările și completările ulterioare, ale Hotărârii Guvernului nr. 348/2004 privind exercitarea comerțului cu produse și servicii de piață în unele zone publice, cu modificările și completările ulterioare, ale art. 7 din Legea nr. 52/2003 privind transparența decizională în administrația publică, ale Hotărârii Consiliului Local Hunedoara nr. 23/2025 privind aprobarea Regulamentului cu privire la obținerea autorizației de funcționare pentru exercitarea activităților comerciale și a serviciilor de piață pe teritoriul administrativ al municipiului Hunedoara, ale prevederilor Ordonanței de Urgentă a Guvernului nr. 77/2009 privind organizarea și exploatarea jocurilor de noroc, cu modificările și completările ulterioare, ale Hotărârii Guvernului nr.111/2016 pentru aprobarea Normelor metodologice de punere în aplicare a Ordonanței de urgență a Guvernului nr. 77/2009 privind organizarea și exploatarea jocurilor de noroc și pentru modificarea și completarea Hotărârii Guvernului nr. 298/2013 privind organizarea și funcționarea Oficiului Național pentru Jocuri de Noroc, pentru modificarea Hotărârii Guvernului nr. 870/2009 pentru aprobarea Normelor metodologice de aplicare a Ordonanței de urgență a Guvernului nr. 77/2009 și pentru abrogarea Hotărârii Guvernului nr. 870/2009 privind organizarea și exploatarea jocurilor de noroc, cu modificările ulterioare, ale Ordonanței de Urgență a Guvernului nr.7/2026 pentru modificarea și completarea unor acte normative, precum și pentru adoptarea unor măsuri pentru creșterea capacității financiare a unităților administrativ-teritoriale;

Prin prezentul proiect de hotărâre se va stabili cuantumul taxelor pentru emiterea și administrarea anuală a autorizației funcționare în vederea desfășurării unor activităților economice, activități de jocuri de noroc și pariuri, conform clasificării codurilor CAEN, în baza reglementărilor prevăzute de Ordonanța 99/2000, cu modificările și completările ulterioare și ale Ordonanței de Urgență a Guvernului nr. 7/2026, cu modificările și completările ulterioare,  pentru anul 2027.

Se propune și scutirea de taxe pentru emiterea și administrarea anuală a autorizațiilor de funcționare ale căror beneficiari sunt prevăzuți la art.1 din Decretul-Lege nr. 118/1990 privind acordarea unor drepturi persoanelor persecutate din motive politice de dictatură instaurată cu începere de la 6 martie 1945, precum și celor deportate în străinătate ori constituite în prizonieri, republicat, cu modificările și completările ulterioare.
Ținând seama de criteriile economico-sociale, de asigurarea sustenabilității strategiei de dezvoltare a municipiului Hunedoara prin implementarea numeroaselor proiecte europene, de necesitățile bugetare locale, de atragerea unor venituri pentru a putea susține și oferii servicii publice de calitate, conform prevederilor legale în vigoare, precum și pentru o mai bună colectare a taxelor la bugetul local, propunem stabilirea cuantumului acestor taxe, pentru anul 2027, conform Anexei la proiectul de hotărâre.

Totodată propunem abrogarea Hotărârii Consiliului Local nr. 374/2025, privind stabilirea taxelor pentru eliberarea și administrarea anuală a autorizațiilor de funcționare emise în vederea desfășurării unor activități pe raza administrativ teritorială a municipiului Hunedoara, pentru anul 2026, precum și anexa 2 a Hotărârii Consiliului Local nr. 148/2026 pentru aprobarea Regulamentului privind procedura de emitere a autorizației de funcționare locală a operatorilor economici care desfășoară activități de jocuri de noroc în locații fizice (cod CAEN 9200) pe teritoriul administrativ al municipiului Hunedoara.
Competența dezbaterii și adoptării proiectului de hotărâre revine Consiliului Local al municipiului Hunedoara, în temeiul art. 129, alin. (1), alin. (2), lit. b), alin. (4), lit. c), alin. (14) și art.139, art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și  completările ulterioare.

